b'\n_START_ARTICLE_\nJaanus Rahum\xc3\xa4gi\n_START_PARAGRAPH_\nJaanus Rahum\xc3\xa4gi (s\xc3\xbcndinud 5. septembril 1963 Aruk\xc3\xbclas) on Eesti ettev\xc3\xb5tja ja Reformierakonda kuuluv poliitik. _NEWLINE_Jaanus Rahum\xc3\xa4gi oli X ja XI Riigikogu koosseisu liige, Tallinna volikogu liige. Jaanus Rahum\xc3\xa4gi on K\xc3\xbcprose Vabariigi aukonsul kogu Eesti Vabariigi territooriumil ja Eesti Karate F\xc3\xb6deratsiooni President._NEWLINE_Rahum\xc3\xa4gi juhib rahvusvahelist turvafirmat ESC Global Security, mis tegeleb laevandusettev\xc3\xb5tete turvalisuse tagamisega eri paigus maailmas. Jaanus Rahum\xc3\xa4gi on kirjutanud nii Eesti kui v\xc3\xa4lismeediale k\xc3\xbcmneid artikleid ja avaldanud arvamusi erinevatel julgeoleku, \xc3\xbchiskondlikel ning \xc3\xa4riteemadel. On avaldanud 1990. aastal enesekaitse \xc3\xb5piku._NEWLINE_Teda on autasustatud Siseministeeriumi, P\xc3\xa4\xc3\xa4steameti, Kaitseministeeriumi ja Politsei aukirjade, t\xc3\xa4nukirjade ja medalitega.\n_START_SECTION_\nHaridus\n_START_PARAGRAPH_\nJaanus Rahum\xc3\xa4gi on \xc3\xb5ppinud Tallinna 22. Keskkoolis ja Harju Kaug\xc3\xb5ppe Keskkoolis 1983, Tallinna Pedagoogilises Instituudis kehakultuuri erialal 1988\xe2\x80\x931990, Concordia Rahvusvahelises \xc3\x9clikoolis rahvusvahelise \xc3\xb5iguse erialal 1996\xe2\x80\x931999 ning Akadeemias Nord \xc3\xb5igusteaduse erialal 2001\xe2\x80\x932002.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nRahum\xc3\xa4gi on t\xc3\xb6\xc3\xb6tanud enesekaitse instruktorina 1985\xe2\x80\x931990, Eesti Vabariigi Eriteenistuses koolitusjuhina ja kaitseteenistuses 1990\xe2\x80\x931991, V\xc3\xa4lisministeeriumi konsultandina 1993\xe2\x80\x931994, Eesti Politsei peadirektori politsein\xc3\xb5unikuna 1995\xe2\x80\x931997, Eesti Turvakeskuse AS-i (Estonian Security Center, ESC) juhina 1991\xe2\x80\x931995 ja 1997\xe2\x80\x931998 ning Siseministeeriumis sisejulgeoleku n\xc3\xb5unikuna 2000\xe2\x80\x932002. 2003\xe2\x80\x932011 oli Rahum\xc3\xa4gi X ja XI Riigikogu koosseisu liige. Rahum\xc3\xa4gi kuulus Riigikogu \xc3\xb5iguskomisjoni ja juhtis 2007\xe2\x80\x932011 Riigikogu Julgeolekuasutuste j\xc3\xa4relevalve erikomisjoni. 2011. aastast on ta ESC Global Security juhatuse liige._NEWLINE_Ta oli turvafirma ESC rajaja ja ainuomanik._NEWLINE_Jaanus Rahum\xc3\xa4gi on pidanud loenguid ning avaldanud artikleid julgeoleku korralduse ja kontrolli teemadel.\n_START_SECTION_\nPoliitiline tegevus\n_START_PARAGRAPH_\nJaanus Rahum\xc3\xa4gi oli Res Publica liige ja aseesimees 2002\xe2\x80\x932005, alates 2005. aastast on ta Eesti Reformierakonna liige. _NEWLINE_Rahum\xc3\xa4gi oli Tallinna Linnavolikogu liige 2002\xe2\x80\x932003 ja 2010\xe2\x80\x93 (liikmesus peatatud seoses t\xc3\xb6\xc3\xb6ga riigikogus). _NEWLINE_2003\xe2\x80\x932011 kuulus ta Riigikokku, olles X ja XI Riigikogu liige. Ta oli Riigikogu julgeolekuasutuste j\xc3\xa4relevalve komisjonis ja \xc3\xb5iguskomisjonis, samuti julgeolekuasutuste j\xc3\xa4relevalve erikomisjoni esimees.\n_START_SECTION_\n\xc3\x9chiskondlik tegevus\n_START_PARAGRAPH_\nJaanus Rahum\xc3\xa4gi alustas oma \xc3\xbchiskondlikku tegevust 1986. aastal, p\xc3\xa4rast seda, kui 1982. aastal saavutatud Eesti karate meistri tiitlile j\xc3\xa4rgnenud armeeteenistust saabus tagasi Eestisse ja asutas Mainori Karate klubi. Klubi tegevusaastate jooksul harjutas klubis kokku \xc3\xbcle 600 lapse._NEWLINE_1980date l\xc3\xb5pus alustas Jaanus Rahum\xc3\xa4gi NSVL korrakaitse s\xc3\xbcsteemi v\xc3\xa4list \xc3\xbchiskondlikku tegevust. 1988. aastal alustas Rahm\xc3\xa4gi esimese eraturvateenistuse loomist ja alternatiivsete korrakaitse treeningutega NSVL territooriumil, tehes seda Mainori karate klubi nime all. Ta kutsus spordiklubi egiidi all Eestisse erinevaid L\xc3\xa4\xc3\xa4nriikide politsei ja eriteenistuste instruktoreid, kes aitasid koolitada tolle aja kohta uute meetoditega ja L\xc3\xa4\xc3\xa4neliku kultuuriga korrakaitsjaid. Selle tulemusel sai Jaanus Rahum\xc3\xa4gist \xc3\xbcks Rahvarinde turvateenistuse asutajatest ja koolitajatest. Sellele j\xc3\xa4rgnes 1990. aastal liitumine, samal aastal loodud Eesti esimese rahvusliku relvastatud \xc3\xbcksusega, Eesti Vabariigi eriteenistusega, kus ta t\xc3\xa4itis peamiselt koolitaja ja kaitset\xc3\xb6\xc3\xb6taja funktsioone. Rahum\xc3\xa4gi vastutas peamiselt eriteenistuse kaitset\xc3\xb6\xc3\xb6tajate ettevalmistuse eest ja sellel ajal sageli Eestit k\xc3\xbclastanud v\xc3\xa4lisriikide poliitikute turvalisuse eest._NEWLINE_Jaanus Rahum\xc3\xa4gi on Eesti Politsei taasasutaja. Ta oli esimene Eesti politsei ametlik esindaja v\xc3\xa4lismaal, kui kohtus 1991. aasta kevadel, peale Eesti politsei taasloomist, Limerick\xe2\x80\x99is Iiri vabariigi ministritega, et leida Eestile keerulisel ajal v\xc3\xb5imalusi ja toetust Eesti politseinike koolitamiseks ja varustamiseks. 1991 detsembris t\xc3\xb5i Rahum\xc3\xa4gi Eestisse, sellel ajal NSVL territooriumile, eriteenistuse koolitamiseks m\xc3\xb5eldud esimesed NATO standardi relvad, millele taotles ja ka sai loa Moskvast, NSV Liidu siseministeeriumist._NEWLINE_Jaanus Rahum\xc3\xa4gi on Eesti Turvaettev\xc3\xb5tete Liidu loomise idee autor ja asutajaliige. 1992 t\xc3\xb6\xc3\xb6tas Rahum\xc3\xa4gi v\xc3\xa4lja koost\xc3\xb6\xc3\xb6s Belgia juristidega ja esitas Turvaettev\xc3\xb5tete Liidu kaudu Riigikogule esimese eraturvateenistuse seaduse endise NSVL territooriumil. Selle tulemusel arenes eraturvateenistus Eestis oluliselt kiiremini, kui teistes NSV Liidust vabanenud riikides. See oli oluliseks leevenduseks Eesti korrakaitsele keerulistel 90date aastatel, kaitstes inimesi ja \xc3\xa4sjaloodud ettev\xc3\xb5tlust kuritegevuse eest._NEWLINE_1993 koolitas Rahum\xc3\xa4gi tasuta ja patriootlikel kaalutlustel regulaarselt Eesti vastloodud kaitsej\xc3\xb5udusid Kalevi ja Kuperjanovi pataljonis. Andes neile edasi oma teadmisi, mida sellel ajal igal pool j\xc3\xb5ustruktuurides v\xc3\xa4ga nappis. Tema poolt koolitatud mehed olid hiljem ja on ka t\xc3\xa4na Eesti Kaitsej\xc3\xb5ududes k\xc3\xb5rgetel kohtadel. 1993. aastal tegutses Rahum\xc3\xa4gi ka Eesti V\xc3\xa4lisministeeriumi n\xc3\xb5unikuna L\xc3\xa4\xc3\xa4nemeremaade v\xc3\xa4lisministrite kohtumise korraldamise turvalisuse tagamisel. Samuti 1993 aastal paavst Johannes Paulus II visiidi raames paavsti missa turvalisuse tagamisel. Rahum\xc3\xa4gi vastutas endale kuuluva turvafirma eesotsas missa julgeoleku eest Raekoja platsil._NEWLINE_Erinevaid Politsei arenguvajadusi arvestades kutsuti Rahum\xc3\xa4gi 1995 taas liituma Eesti Politseiga. Tema vastutusvaldkond oli kontaktide loomine Eesti politsei ja USA julgeolekut tagavate f\xc3\xb6deraalagentuuride vahel. Selle tulemusel loodi 1996. aastal Tallinnasse USA saatkonda FBI esindus, mis algselt oli planeeritud Riiga. T\xc3\xa4nu sellele koolitati FBI akadeemias Virginias ja teistes FBI \xc3\xb5ppeasutuses, rekordarv Eesti politseinike v\xc3\xb5rreldes teiste Ida-Euroopa riikidega. Rahum\xc3\xa4gi vastutusvaldkond oli ka USA asepresidendi Al Gore ja USA esimese leedi Hillary Clintoni visiidi raames Eesti Politsei ja USA Salateenistuse koost\xc3\xb6\xc3\xb6. 1995 asutas Rahum\xc3\xa4gi koost\xc3\xb6\xc3\xb6s Politsei, Eesti Karate Liidu ja turvafirmaga ESC heategevusliku liikumise \xe2\x80\x9cEt suvi ei l\xc3\xa4heks luhta\xe2\x80\x9d, milles on t\xc3\xa4naseks osalenud tuhandeid lapsi. See on tasuta laste\xc3\xbcritus, mis suvevaheajal annab lastele v\xc3\xb5imaluse aktiivseks tegevuseks asjatundlike politsei, kaitsej\xc3\xb5udude, meedikute ja karate instruktorite k\xc3\xa4e all._NEWLINE_2000. aastal kutsuti Rahum\xc3\xa4gi t\xc3\xb6\xc3\xb6le Siseministeeriumisse, ministeeriumi n\xc3\xb5unikuks. Pea\xc3\xbclesandega rahvusvaheline koost\xc3\xb6\xc3\xb6 sisejulgeoleku valdkonnas. Rahum\xc3\xa4gi algatas siseministeeriumis t\xc3\xb6\xc3\xb6tades politsei haldusreformi 17 prefektuuri muutmiseks 4 prefektuuriks, millisest praktikast l\xc3\xa4htus hiljem kogu riigi haldusreform. T\xc3\xa4nu sellele muutus polisei tegevus koordineeritumaks ja efektiivsemaks. Siseministeeriumis t\xc3\xb6\xc3\xb6tades kutsuti Rahum\xc3\xa4gi lektoriks USA WMD (weapons of mass destruction) proliferatsiooni piiramise programmi FBI akadeemiasse Ungaris (ILEA)._NEWLINE_2002 valiti Rahum\xc3\xa4gi Tallinna linna volikokku. 2003. aastal valiti ta X Riigikogu liikmeks ja 2007. aastal XI Riigikogu liikmeks. Riigikogus olles j\xc3\xa4tkas Rahum\xc3\xa4gi korrakaitse ja julgeoleku alast tegevust olles Julgeolekuasutuste j\xc3\xa4relevalve komisjoni esimees, \xc3\xb5iguskomisjoni liige, Siseministeeriumi juures asuva Politsei n\xc3\xb5ukoja esimees, hiljem sisejulgeoleku n\xc3\xb5ukogu esimees. Algatas seaduseeln\xc3\xb5usid, muudatusi ja t\xc3\xa4iendusi, mis t\xc3\xb5hustasid Eesti turvalisust. Rahum\xc3\xa4gi oli riigikogu liikmena riigi turvalisuse ja julgeoleku teema \xc3\xbcks eestk\xc3\xb5nelejatest. Ta juhtis Riigikogus Eesti-USA parlamendir\xc3\xbchma._NEWLINE_2005. aastal j\xc3\xb5udsid Jaanus Rahum\xc3\xa4gi vahendusel Eesti rahvusarhiivi seni ainsad Eesti NSV KGB poolt tehtud fotod Laulva revolutsiooni 1987\xe2\x80\x931990 aastate p\xc3\xb6\xc3\xb6rdelistest s\xc3\xbcndmustest. Rahum\xc3\xa4gi avaldas nendest fotodest raamatu \xe2\x80\x9c\xc3\x84rkamisaeg l\xc3\xa4bi KGB fotosilma\xe2\x80\x9d. \xc2\xa0_NEWLINE_2006. aastal osales Jaanus Rahum\xc3\xa4gi koost\xc3\xb6\xc3\xb6s Kaitseministeeriumi ja V\xc3\xa4lisministeeriumiga Eesti Kaitsev\xc3\xa4elase, kapral Andrei Koroli vabastamisel A\xc3\x9cE vanglast, kuhu ta oli sattunud segastel asjaoludel naastes Eestisse kaitsev\xc3\xa4e missioonilt Afganistanist. _NEWLINE_2010 asutas Rahum\xc3\xa4gi rahvusvahelise turvafirma ESC Global Security ja 2011. aastal lahkus aktiivsest poliitikast. Samas j\xc3\xa4tkates aktiivselt \xc3\xbchiskondlikku tegevust eri valdkondades. Algatas 2016 aastal idee tuua Eesti laevaregistrisse suuri kaubalaevu ja muuta Eesti laevaregister rahvusvaheliselt konkurentsiv\xc3\xb5imeliseks. Ta soovitas valitsusel luua kaasaegne elektrooniline laevaregister ja v\xc3\xb5imaldada selle rahvusvahelised toimingud Eesti unikaalse e-residentsuse kaudu. Selle tulemusel v\xc3\xb5eti Riigikogus 2019. aastal vastu nn laevanduse seadus.  _NEWLINE_2013\xe2\x80\x932017 konsulteeris Jaanus Rahum\xc3\xa4gi regulaarselt Eesti V\xc3\xa4lisministeeriumit seoses 14 Eesti kodaniku vangistamisega India v\xc3\xb5imude poolt. \xc2\xa0_NEWLINE_2018. aastal valiti Jaanus Rahum\xc3\xa4gi oma s\xc3\xbcnnikoha Aruk\xc3\xbcla ajaloo 100 v\xc3\xa4\xc3\xa4rikaima isiku hulka.\n_START_SECTION_\nIsiklikku\n_START_PARAGRAPH_\nJaanus Rahum\xc3\xa4gi on abielus Mari Rahum\xc3\xa4giga ja tal on kaks t\xc3\xbctart Katariina ja Maria Heleene.\n_START_SECTION_\nSporditegevus\n_START_PARAGRAPH_\nTa oli Eesti meister karates aastal 1982.'